Nr. L 47/52 De Europæiske Fællesskabers Tidende 18.2.77 KOMMISSION KOMMISSIONENS BESLUTNING af 22. december 1976 om fastsættelse af den standardkode og de regler, der gælder for omskrivning til maskinlæsbar form af resultaterne af undersøgelserne af plantager med visse arter af frugttræer, og om fastsættelse af grænserne for produktionszonerne med henblik på disse undersøgelser ; (77/144/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 76/625/EØF af 20. juli 1976 om statistiske undersøgelser, der skal foretages af medlemsstaterne for at bestemme produktionskapaciteten for plantager med visse arter af frugttræer (1), særlig artikel 4, stk. 2 og 4, og ud fra følgende betragtninger: Det materiel, som Kommissionen har til rådighed til at analysere resultaterne af undersøgelserne af plan- tager med visse arter af frugttræer og nødvendighe- den af at udnytte dette rationelt kræver, at de ma- skinlæsbare former, der er kompatible med materiellet, angives nærmere, og at der fastsættes et standard- format for omskrivning af resultaterne til maskin- læsbar form; inden for visse produktionszoner eksisterer der ens- artede klimatiske og agronomiske forhold, som er forbundet med et mere eller mindre ensartet frugt- udbytte pr. ha; anvendelsen af undersøgelsesresultater for hver af disse produktionszoner forøger nøjagtigheden af prognoser på mellemlang sigt over produktionen; grænserne for disse produktionszoner :skal fast- sættes; de i denne beslutning fastsatte foranstaltninger, er i overensstemmelse med udtalelse fra Den stående landbrugsstatistiske Komité — () EFT nr. L 218 af 11. 8. 1976, s. 10. VEDTAGET FØLGENDE BESLUTNING: Artikel 1 De maskinlæsbare former, som de medlemsstater, der databehandler deres undersøgelsesresultater, skal be- nytte ved fremlæggelsen af de i artikel 2 i Rådets direktiv 76/625/FØF omhandlede oplysninger, skal enten være magnetbånd eller hulkort med 80 kolonner. Artikel 2 Standardformatet, koderne og de regler, der gælder for omskrivning til magnetbånd eller hulkort med 80 kolonner af de i artikel 2 i Rådets direktiv 76/625/EØF omhandlede oplysninger, og den admi- nistrative fremgangsmåde, der gælder for fremsen- delse af files på magnetbånd til EUROSTAT, er anført i bilagene. Artikel 3 Grænserne for de produktionszoner, der skal benyt- tes, er anført i bilagene. Artikel 4 Denne beslutning er rettet til medlemsstaterne. Udfærdiget i Bruxelles, den 22. december 1976. På Kommissionens vegne Guido BRUNNER Medlem af Kommissionen